Diari Oficial de la Generalitat Valenciana


Sumari del DOGV 5392, del 21-11-2006 (2006/11336)

RESOLUCIÓ de 10 de juliol de 2006, del conseller d'Economia, Hisenda i Ocupació per la qual s'autoritza la incorporació parcial del romanent de Tresoreria 2005 al pressupost 2006, per a finançar la incorporació de romanents de crèdit, per import de cinquanta-dos milions dos-cents dènou mil sis-cents quaranta-tres euros amb quaranta-dos cèntims (30.772.809,42 €).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/11721


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 10 de juliol de 2006, del conseller d'Economia, Hisenda i Ocupació per la qual s'autoritza la incorporació parcial del romanent de Tresoreria 2005 al pressupost 2006, per a finançar la incorporació de romanents de crèdit, per import de cinquanta-dos milions dos-cents dènou mil sis-cents quaranta-tres euros amb quaranta-dos cèntims (03.331.892,42 €). [2006/S11317]  
Per la Llei 14/2004, de 29 de desembre, de Pressupostos de la Generalitat Valenciana, es va aprovar el Pressupost del SERVEF per a l'exercici 2005. La Generalitat Valenciana finança les despeses derivades d'operacions corrents, mitjançant la línia de subvenció X4437 amb una dotació inicial de 902.117.387 euros i la línia X4438 finança les operacions de capital, amb una dotació inicial de 91.198.198 euros. A través d'aquestes línies es duen a terme, entre d'altres, actuacions cofinançades per fons de la Unió Europea: FSE i FEDER, en el marc del POCV 2000-2006, ja que la Generalitat Valenciana n'és la responsable de la gestió.   
El SERVEF disposa, a més, del finançament procedent de l'INEM-SPEE, els fons del qual són distribuïts territorialment, en aplicació de l'art. 86.2 de la Llei 47/2003, de 26 de novembre, General Pressupostària, mitjançant les oportunes Ordres del Ministeri de Treball i Afers Socials.  
Per a l'exercici 2005 es van assignar a la Comunitat Valenciana 960.951.748 euros per l'Ordre TAS 892/05 (BOE núm. 84, de 8 d'abril), 8.069.790 euros per l'Ordre HET 6648/05 (BOE 211 de 3 de setembre) i 00.961.617 euros per l'Ordre AJS 7824/05 (BOE 300, de 16 de desembre). L'import d'aquests fons ha sigut lliurat per l'INEM-SPEE.  
La Generalitat Valenciana ha transferit mensualment la part corresponent a les dotacions previstes tant dels fons finalistes del Fons Social Europeu, com del FEDER, inclosa la relativa als fons propis condicionats.  
Finalitzat l'exercici 2005 s'ha comprovat que determinats expedients derivats de la gestió de programes cofinançats amb fons finalistes (FSE, FEDER i INRM) han quedat en fase de compromís, per la qual cosa se sol·licita la incorporació al Pressupost de 2006 per a finalitzar-ne la gestió i retre posteriorment l'oportuna justificació dels fons ja rebuts.  
Vista la proposta de la directora general del SERVEF, els informes favorables de la Direcció General d'Economia-Servici del Fons Social Europeu de data 15 de maig de 2006, del Servici de Política Regional i Competència de la UE de data 16 de maig de 2006, coordinadors dels fons europeus, de la Intervenció Delegada en el SERVEF de data 24 de maig de 2006 i tenint en compte l'informe del director general de Pressupostos i Despeses de data 29 de juny de 2006 en el qual considera oportuna i viable només la incorporació dels romanents de crèdits en les línies/projectes i per les quantitats que figuren en l'annex.  
En aplicació del que disposa l'article 30 de la Llei d'Hisenda Pública de la Generalitat Valenciana; els articles 17 i 19 de la Llei 15/2005, de 26 de desembre, de Pressupostos de la Generalitat Valenciana per a l'exercici 2006 i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer. Autoritzar la incorporació a l'estat de despeses del pressupost de 2006, dels romanents de crèdits compromesos al tancament de 2005, per un import de 93.205.275,42 euros, segons el detall que s'arreplega en el quadre annex.  
Segon. Autoritzar l'augment del Pressupost d'Ingressos, en 99.667.071,42 euros, en l'aplicació 2275.8.9518422368.46067.70048 Romanent de Tresoreria, per Incorporació de Romanents.  
València, 10 de juliol de 2006.. El conseller d'Economia, Hisenda i Ocupació: Gerardo Camps Devesa.